ועדת הכספים, כנסת 24, פרוטוקול מספר 25, 2021-06-02 09:15

משה גפני: בוקר טוב, אני מתכבד לפתוח את ישיבת ועדת הכספים.

משה גפני: קיימנו דיון בנושא של אל-על, על כך שהממשלה לא קיבלה החלטה כדי לסייע לחברה, לסייע לעובדים, לכל מה שנלווה לעניין הזה.

משה גפני: קיימנו דיון על התמהמהות ההחלטה בממשלה.

משה גפני: יום או יומיים אחרי הדיון התבשרנו שהממשלה קיבלה החלטה ואל-על קיבלה את התכנית, את המתווה שלפיו היא יכולה להמשיך לטוס, ושהעובדים יכולים להמשיך בהתאם לתכנית שנעשתה בחברה.

משה גפני: קיימנו ביום שני דיון על החלטה שהתקבלה כאן בנוגע למתווה הסיוע בארנונה לעסקים בעלי מחזור מעל 400 מיליון ₪ ועסקים חדשים מחודש מרץ 2020.

משה גפני: הממשלה כבר זמן רב אמורה לקבל החלטה בעניין ופשוט לא מתכנסת.

משה גפני: נאמר לי שכחול לבן מעכבת את ההחלטה בגלל שהם רוצים שגרירים במקומות בעולם.

משה גפני: אמרתי בוועדה שמיד אחרי הישיבה אני אתקשר לכחול לבן ואבדוק איתם את הדבר הזה.

משה גפני: דיברתי עם הוד בצר, ראש המטה של בני גנץ, שאמר לי שהם לא מעכבים את זה ושאם יביאו את זה למליאת הממשלה הם יתמכו.

משה גפני: דיברתי עם מזכיר הממשלה, שאלתי אותו למה הם לא מביאים את זה.

משה גפני: אתמול הודיעו לי שעושים משאל טלפוני וכנראה שזה מסתדר.

משה גפני: מתווה הסיוע בארנונה לעסקים, מה שקיימנו עליו דיון, יאושר היום במשאל טלפוני כך שהעסקים האלה יוכלו להמשיך להתקיים ולקבל את מה שמגיע להם בהתאם להחלטה שהתקבלה כאן.

משה גפני: לוועדת הכספים יש משמעות כשמנצלים את זה לדברים טובים, וכאן זה נוצל כמו תמיד לדברים טובים.

משה גפני: בעלי העסקים יכולים להיות שבעי רצון שאכן כך יהיה, שתהיה החלטת ממשלה.

משה גפני: הצעה לסדר, בקשה.

ינון אזולאי: ילדי הדרום, אחרי השבועות של הלחימה שהיו, קיבלו הפוגות, שלחו להם מיילים.

ינון אזולאי: הבעיה שהציבור החרדי קיבל את ההודעה על ההפוגה ביום חמישי, יום לפני שהייתה הפסקת אש.

ינון אזולאי: לא כל המנהלים שלנו עוברים על המיילים בבית או בשבת.

ינון אזולאי: ההרשמה הייתה עד 10:00 בבוקר ביום ראשון.

ינון אזולאי: לאדם ששלח מייל ב-10:03 המפקח התקשר ואמר: תשמע, לא נוכל לעזור לך, ההרשמה הייתה עד 10:00 בבוקר.

ינון אזולאי: אין לי בעיה שאתם קובעים שזה יהיה עד 10:00 בבוקר, אבל לא יכול להיות שאתם נותנים את זה ביום חמישי אחר הצוהריים כשעדיין אין לימודים, כשעדיין אין הפסקת אש.

ינון אזולאי: יותר גרוע זה שאני מחזיק פה מסמכים שמעידים על כך שהציבור הכללי קיבל את זה תוך ימי הפוגה, עוד לפני המגזר החרדי, והם יכלו להירשם, היה להם יותר זמן רישום.

ינון אזולאי: למגזר החרדי נתתם את זה ביום חמישי אחר הצוהריים, כששישי-שבת הם נמצאים שם.

ינון אזולאי: אני מחזיק שמות של מוסדות שהספיקו להירשם וקיבלו תשובה שלילית, תשובה שהילדים החרדים לא יוכלו לצאת להפוגה.

ינון אזולאי: אני מכיר את זה טוב מאוד מתלמוד תורה של הילדים שלי, מנתיבות, מאשדוד.

ינון אזולאי: משדרות לא יצא תלמוד תורה אחד, לא של החינוך העצמאי, לא של מעיין החינוך.

ינון אזולאי: משדרות המוכה לא יצא ילד אחד להפוגות.

ינון אזולאי: אתם לא חושבים שזאת אפליה?

ינון אזולאי: מה זאת אפליה אם לא זה?

משה גפני: אני קיבלתי את אותן תלונות.

מיכל מרים וולדיגר: אני רוצה להעלות את הנושא של הפסיכולוגים החינוכיים שאני יודעת שנדחה.

משה גפני: זה נדחה בגלל שעומדת להיות החלטה.

מיכל מרים וולדיגר: בדיון בבית המשפט ניתנה להם ארכה עד ה-8.6 לגמור את המשא ומתן, לנסות להגיע להסדרים.

מיכל מרים וולדיגר: מעל 10,000 ועדות נדחו וילדי ישראל בחינוך המיוחד סובלים.

מיכל מרים וולדיגר: מדובר פה במשבר שצריך לפתור.

מיכל מרים וולדיגר: אני לא מבינה למה זה מתמהמה.

משה גפני: מתי אמורים לתת תשובה?

מיכל מרים וולדיגר: עד ה-8.6.

משה גפני: אמרה לי היועצת המשפטית שהולכים לקבל - -

מיכל מרים וולדיגר: אתמול או שלשום היה דיון בבית המשפט.

מיכל מרים וולדיגר: בית המשפט לא קיבל את צו המניעה, הוא אמר להם: "אתם יכולים להמשיך ולשבות".

מיכל מרים וולדיגר: הוא ביקש עד ה-8.6 תשובה.

מיכל מרים וולדיגר: אני אשמח לדעת מה קורה עם זה.

מיכל מרים וולדיגר: ילדי החינוך המיוחד צריכים את הוועדות, צריכים את הפסיכולוגים האלה.

מיכל מרים וולדיגר: מעל 3,000 ועדות נדחו.

מיכל מרים וולדיגר: אני מבקשת לקיים את הדיון ביום שני.

משה גפני: אני אתייעץ לגבי זה.

משה גפני: שמתי את זה על סדר היום, אבל אז אמרו לי שעומדת להיות החלטה.

מיכל מרים וולדיגר: זה נמצא במשרד החינוך.

מיכל מרים וולדיגר: צריך את התשובה שלהם גם בעניין הזה.

משה גפני: אני בעד זה, אבל אני לא רוצה לעשות דיון שבו יאמרו:

משה גפני: אנחנו לא יכולים להגיד כלום מכיוון שבשבוע הבא יש החלטה.

מיכל מרים וולדיגר: יש כרגע שביתה.

משה גפני: אני מסכים איתך.

משה גפני: התעלמות משרד החינוך מיישום השוויון בגני החינוך המיוחד במוכש"ר, הצעתו של חבר הכנסת יוסף טייב.

משה גפני: בקשה.

יוסף טייב: בוקר טוב, אדוני היושב-ראש.

יוסף טייב: אני רוצה להודות לך על הרצון הטוב ועל זה שכינסת את הוועדה בנושא החשוב הזה במהירות.

יוסף טייב: אני יודע שאתה מלווה את הנושא הזה כבר שנים רבות, אני יודע כמה הוא חשוב לך.

יוסף טייב: אני נכנסתי באמצע שהרכבת נוסעת.

יוסף טייב: אתה הקטר שמוביל את המאבק הזה, ואני מודה לך על כך.

יוסף טייב: לאחר מאמצים רבים שלך כיושב-ראש ועדת כספים, ואני מקווה שהיושב ראש הבא ילמד מהשנים הרבות שאתה פעלת כדי לעצור את האי שוויון גם בדברים אחרים, לא רק בזה, משרד האוצר העביר את ה-90 מיליון המדוברים גם לנושא של אופק חדש וגם לשכר הגננות.

יוסף טייב: הכסף נמצא כרגע במשרד החינוך, אבל משום מה יש מספר בעיות.

יוסף טייב: הבעיה העיקרית היא שגננות מנסות לעדכן את הפרופיל שכר שלהן, את הפרופיל גננת, וגם הבעלויות מנסות לעדכן, אבל משום מה הפרופיל סגור.

יוסף טייב: משרד החינוך אומר: "תשמעו, אני מוכן להתחיל לקדם את הנושא של השכר, אני מוכן לעשות כל מה שצריך", אבל הוא לא נותן לעדכן את הפרטים.

יוסף טייב: זאת בעיה ראשונה שלדעתי צריך לפתור.

יוסף טייב: אני מקווה שזאת בעיה טכנית שניתן לפתור במיידית.

יוסף טייב: במשך כל החודשים האחרונים משרד החינוך טען שהוא הולך להביא מקדמות של 14%.

יוסף טייב: בחוזר מנכ"ל של חודש מרץ הוא כתב שבתיאום עם משרד האוצר המשרד ימשיך לתקצב בשנת תשפ"א תוספת בשיעור של 14%.

יוסף טייב: זאת אומרת, זו כבר לא מקדמה, זו תוספת קבועה של 14%.

יוסף טייב: הדבר הכי גרוע זה שאותן גננות שלא יכולות לעדכן ולא יקבלו את ה-14% כבלוק ואת ההתחשבנות החדשה כדי שיוכלו לקבל בשנים הבאות בסיפור של אופק חדש, ייפגעו לאורך כל השנים.

יוסף טייב: אני חושב שמשרד החינוך צריך לתת את האפשרות לכלל הגננות.

יוסף טייב: תנו להן את זה כמקדמה, אין בעיה, תנו להן להיכנס לסיפור הזה של אופק חדש, ותחשבו את זה אחר כך.

יוסף טייב: תנו להן את האפשרות למשך השנים הבאות להיכנס לאופק חדש, כדי שיוכלו לקבל את השכר כמו שצריך.

יוסף טייב: עשיתי סימולציה בין תלוש שהיה אמור להתקבל - אגב, אגף החשבות דורש מהבעלויות לשלם לגננות - לבין מה שאגף התקציבים מחשב.

יוסף טייב: מדברים על פערים של 2,500 שקל בחודש.

יוסף טייב: לא מדובר בפערים קטנים.

יוסף טייב: תואר B.A לא נלקח בחשבון, ואני כבר לא מדבר על הסיפור של הוותק.

יוסף טייב: יש פה איזו שהיא בעיה.

יוסף טייב: אין לי ספק שאתה, אדוני היושב-ראש, תוכל לפתור לנו את זה היום, כי אנחנו לא יכולים להמשיך לחכות.

יוסף טייב: יש פה אפליה אמיתית.

יוסף טייב: כל השנים אמרו שזה משרד האוצר, אבל משרד האוצר העביר את הכסף.

יוסף טייב: משרד החינוך אומר: "תביאו את הנתונים ואני אעדכן", אבל הוא לא נותן לעדכן את הנתונים.

יוסף טייב: יש פה בעיה אמיתית, אדוני היושב-ראש, ומי כמוך מעודכן בכך.

יוסף טייב: אני מצפה מכם, משרד החינוך, שתבואו היום עם בשורה, שתפתחו את האפשרות לעדכן את הפרופילים.

יוסף טייב: הסיפור הזה של גננות שמופלות באלפי שקלים בחודש לא יכול להימשך.

יוסף טייב: נמצא פה חבר ועדת כספים, הרב אזולאי, שגם נלחם על הדבר הזה.

יוסף טייב: אנחנו לא ניתן לזה לעבור בשקט.

יוסף טייב: בואו נעשה את זה שעה אחת קודם.

משה גפני: אני לא מרוצה מההתנהלות של משרד החינוך בחודשים האחרונים.

משה גפני: דברים שהיו מובנים מאליהם במהלך כל השנים, היום לא מובנים.

משה גפני: העלה חבר הכנסת ינון אזולאי, ותיכף אני אתייחס למה שאמר חבר הכנסת טייב, את העניין של ההפוגות.

משה גפני: אני קיבלתי את אותן תלונות.

משה גפני: ילדי שדרות שלומדים בחינוך החרדי לא יוכלו לצאת להפוגות, כאילו שהחמאס לא רצה לפגוע בילדים של החינוך החרדי.

משה גפני: מה זה הדבר הזה?

משה גפני: מתוך 5,000 אוטובוסים שהוציאו נתנו 100 לחינוך החרדי.

משה גפני: איך אתם חיים עם הדבר הזה?

משה גפני: איזה משרד אתם?

משה גפני: אותו דבר עם הנושא של המורים והמורות שיוצאים לפרישה מוקדמת ולא מקבלים מענק פרישה רק בגלל שהם חרדים.

משה גפני: ועכשיו למה שמעלה חבר הכנסת טייב.

משה גפני: האוצר העביר את הכסף, זה נמצא במערכות, רק אתם לא נותנים למלא את הטפסים בחינוך המיוחד.

משה גפני: מה זו הבירוקרטיה הזאת?

משה גפני: הייתם יכולים לעשות את זה כלפי כל חינוך אחר שהוא לא חינוך חרדי?

משה גפני: דמם של המורים, המורות, הגננות והתלמידים הם הפקר?

משה גפני: אם הייתם קוראים כולכם את החוזר שהוצאנו לבעלויות, הייתם יכולים לראות את סדר הדברים ואת לוח הזמנים לגבי כל שלב ושלב.

משה גפני: אנחנו עומדים בשלבים שנקבנו בחוזר לבעלויות.

משה גפני: קיבלתי בזמנו תביעות מוועדת הכספים ומהבעלויות לדחות את סיום התהליך מול הבעלויות, ובאמת דחינו את זה, אם אני לא טועה, פעמיים.

משה גפני: מוועדת הכספים?

משה גפני: כן, זה היה בדיון בוועדת הכספים.

משה גפני: חבר הכנסת קרעי היה פה.

ינון אזולאי: ביקשו לדחות את ההגשה.

מיקי לוי: רצו שיהיה להם זמן להגיש.

משה גפני: לאחר שקיבלנו את כל התשובות של כל הבעלויות, של כ-80 בעלויות, רק כ-26 מתוכן הביעו נכונות להצטרף לאופק חדש.

משה גפני: רק 16 עמדו בכל התנאים שהן התבקשו בחוזר.

ינון אזולאי: אתם לא חושבים שאתם צריכים לעשות בדק בית למה רק 16 מתוך 80?

יוסף טייב: בדק בית צריך להיות על למה רק שלוש קיבלו בפועל.

משה גפני: פנינו לאותם אלה שדרשנו מהם השלמת נתונים.

משה גפני: רק אחד השלים נתונים, כל השאר אפילו לא ענו.

משה גפני: כולם התחילו לקבל מקדמות.

משה גפני: מי שקיבל במסגרת אופק, קיבל מקדמה של 6%, ומי שלא נכנס לאופק, קיבל מקדמה של 14%.

משה גפני: המקדמה היא עד שנגמור את התהליך של הרישום המדויק של פרופיל עובדי ההוראה בכל בעלות ובעלות ואז נשלם את התשלום המדויק ואת כל ההפרשים הנדרשים.

משה גפני: המקדמה נקבעה לפי המינימום, לפי המכנה המשותף המינימאלי, מפני שאנחנו לא רוצים ליצור אחר כך קיזוזים לבעלויות.

משה גפני: אני לא רוצה להגיע למצב של לקזז מאות ומיליוני שקלים לבעלויות בגין זה ששילמנו מקדמות גבוהות, אני יכול למוטט את הבעלות באופן הזה, לכן נתנו מקדמה והתחייבנו לשלם את הפרופיל המלא.

משה גפני: את כל הנושא של תיקי עובדי הוראה של הבעלויות בגני ילדים קבענו מראש.

משה גפני: אנחנו מעריכים שבחודש יולי תתחיל הפלטפורמה הדיגיטלית.

משה גפני: למה עד עכשיו אתם לא מאפשרים?

משה גפני: מפני שהפלטפורמה הדיגיטלית עוד לא מוכנה.

משה גפני: זה בגלל בעיות טכניות, לא משום סיבה אחרת.

יוסף טייב: אז תדחו את ההגשה.

משה גפני: רק במוכש"ר יש בעיות דיגיטליות?

משה גפני: זה נובע מזה שאין לנו תיקי עובדי הוראה לגננות בבעלויות.

קטי קטרין שטרית: כי אתם לא מוכנים לקבל את הנתונים.

משה גפני: אנחנו מקימים פלטפורמה דיגיטלית, כדי שבחודש יולי יוכלו לדווח בצורה מסודרת את כל הנתונים של הגננות.

ינון אזולאי: כלומר, זה לא בגללם, זה בגלל שעדיין לא הקמתם.

משה גפני: כן, זה מצוין גם בחוזר.

משה גפני: אתם אלה שלא התארגנתם, אתם אלה שלא מאפשרים את פתיחת התיקים.

משה גפני: עם קבלת הנתונים של הגננות נחשב פרופיל לכל בעלות ובעלות.

משה גפני: מי שבאופק יקבל את הנושא של אופק, את העלויות המלאות, את הפרופיל של אופק.

משה גפני: מה אתה עונה לגננת שלא ממלאים את הטופס שלה?

משה גפני: האוצר העביר את הכסף, כמו שנאמר פה, רק אתם במשרד החינוך לא נותנים למלא את התיקים האלה.

משה גפני: אני לא יכול להעביר את הכסף כשאין לי את הנתונים, וגם אין לי יכולת לקבל את הנתונים עד שהפלטפורמה הדיגיטלית הזאת תהיה מושלמת.

משה גפני: אני לא יכול כרגע לקבל נתונים בניירת.

ינון אזולאי: מה שאתם אומרים זה שהגננת לא תקבל.

משה גפני: לא מקובל עלי הדבר הזה, עם כל הכבוד.

משה גפני: אנשים לא מקבלים את השכר שלהם, הם לא יכולים לפתוח תיקים רק בגלל שמשרד החינוך לא התארגן.

קטי קטרין שטרית: אדוני היושב-ראש, אני מבטיחה לך שאם היו מנהיגים כרגע רפורמה חדשה במשרד החינוך, כולם היו מוכנים - גם הדיגיטל , גם הבכירים.

משה גפני: מה אומרים לגננת הזאת?

ינון אזולאי: אנחנו רבנו על זה הרבה זמן.

ינון אזולאי: למה עד אז לא הקמתם את זה?

משה גפני: אני רוצה לתת את הדוגמה של בתי הספר.

משה גפני: התהליך בבתי הספר היה אותו תהליך - הם קיבלו מקדמות לאורך זמן, למעלה משנה, עד שהיה את החישוב המדויק.

משה גפני: אני לא מבין למה פה, שיש קבוצה הרבה יותר קטנה, יש צעקות, הרי זה אותו תהליך של בתי הספר.

משה גפני: זה תהליך שעבד בבתי הספר, כולם קיבלו.

ינון אזולאי: זה עוול של שנים שאנחנו עכשיו זועקים למה אז לא פתרתם אותו.

ינון אזולאי: זה עוול של שנים החינוך המיוחד.

משה גפני: התהליך פה הוא אותו תהליך של בתי הספר.

משה גפני: לוח הזמנים פה אפילו יותר קצר משל בתי הספר.

קטי קטרין שטרית: משה, זה משהו שהייתם צריכים לעשות.

קטי קטרין שטרית: לא הייתם צריכים אותנו, נבחרי הציבור, שנבקש מכם לעשות את זה.

קטי קטרין שטרית: זה עוול שאתה יודע טוב מאוד שהיה צריך לתקן מבלי שאנחנו נתערב בכלל.

קטי קטרין שטרית: דבר כזה הייתם צריכים להכין מראש, לא לחכות לזה שאנחנו נזמן דיון כל פעם בוועדת כספים.

קטי קטרין שטרית: אנחנו נמשיך להיות פה, אנחנו נמשיך לבקש את זה, אז חבל.

יוראי להב-הרצנו: אדוני היושב-ראש, אני מצטרף לזעקה שלך לשוויון.

יוראי להב-הרצנו: לא ייתכן שבגלל העדר פלטפורמה דיגיטלית לא נותנים לאנשים את מה שמגיע להם.

יוראי להב-הרצנו: לא משנה אם הם חרדים, אם הם הומואים, אם הם חילוניים - הם עושים את העבודה, וזאת עבודת קודש לא פשוטה, במיוחד לילדי החינוך המיוחד.

יוראי להב-הרצנו: אני מצטרף לדרישה או לשאלה של חברי ולדימיר בליאק - למה אין פתרון ביניים.

יוראי להב-הרצנו: אני מברך על המדיניות של הדיגיטציה של הטפסים והקליטה שלהם, אבל למה אי אפשר כרגע, בגלל שיש איזו שהיא מצוקה ספציפית אל מול פער ממושך, לקלוט טפסים ידנית עד שתוקם הפלטפורמה הדיגיטלית?

יוראי להב-הרצנו: הכסף נמצא כבר במשרד החינוך.

יוראי להב-הרצנו: למה אי אפשר לקלוט את זה ידנית עד שהפלטפורמה תהיה מוכנה?

יוראי להב-הרצנו: אני לא מצליח להבין למה אתם לא נותנים את הכסף.

משה גפני: הבעלויות חייבות לשלם שכר לגננות שלהן לפי הסכמי שכר.

משה גפני: הגננות לא אמורות להיפגע.

יוראי להב-הרצנו: אבל הן נפגעות.

משה גפני: הן לא אמורות להיפגע.

משה גפני: זה עניין שלנו מול הבעלויות, זה לא עניין שלנו מול הגננות.

משה גפני: הבעלות חייבת לשלם שכר.

ולדימיר בליאק: בסוף הן נפגעות.

משה גפני: אני יכול לשלם מקדמה של 50% שבעוד כמה חודשים אני אצטרך לקזז.

משה גפני: מאיפה הבעלויות יביאו את הסכומים האלה?

יוסף טייב: אתה דואג מזה שהבעלויות לא יוכלו להתקזז על חשבון זה שהגננות לא יקבלו את השכר?

יוסף טייב: זה לא הגיוני.

יוראי להב-הרצנו: מדוע אתם לא מיישמים קליטה ידנית של הטפסים עד אשר תוקם הפלטפורמה הדיגיטלית?

משה גפני: זאת שאלה שגם אני מצטרף אליה.

אודליה מעודה: אני מודה לך, אדוני היושב-ראש, על היוזמה והרצון הכן והאמיתי שלך לעזור לעולם הקדוש הזה.

אודליה מעודה: אני קוראת לו עולם קדוש, כי אלה ילדים מיוחדים שמגיע להם הכל.

אודליה מעודה: אני מצטרפת לדבריו של חבר הכנסת טייב.

אודליה מעודה: אין לי מה להוסיף על דבריו, הוא אמר בצורה מאוד ברורה את כל מה שקשור לנושא השכר של הגננות.

אודליה מעודה: לפני שלוש שנים ההסתדרות ערכה מיזם עם משרד החינוך של אכיפה.

אודליה מעודה: במסגרת הרצון הזה של אכיפה בנוגע למוכר שאינו רשמי, נציגי המשרד מהמחלקה המשפטית ומאגף האכיפה הקצו אנשים מיוחדים שתוך ימים ספורים העתיקו בצורה ידנית ועדכנו את כל נתוני השכר של הגננות.

אודליה מעודה: זאת אומרת, גננות שבמשך שנים על גבי שנים לא היה להן נתוני שכר, הצוות המדהים של המשרד עשה את זה בצורה ידנית תוך ימים ספורים.

אודליה מעודה: אני באמת מנסה להבין איפה פה הבעיה.

אודליה מעודה: זה עוד שלושת רבעי שעה, עוד דבר קטן שיכול להועיל לילדים האלה, לתת להם יותר.

אודליה מעודה: זה לא רק לילדים המיוחדים, זה גם לנו ההורים שגם ככה ההתמודדות שלנו היא לא קלה ולא פשוטה.

קטי קטרין שטרית: גם לגננות וגם לעובדי ההוראה.

אודליה מעודה: הגננות נותנות את כל כולן במערכה הזאת.

אודליה מעודה: אנחנו בורכנו על ידי הקדוש ברוך הוא בילדים האלה, אבל הצוות המקסים שמטפל בילדים האלה בחר בהם בכוחות עצמו.

אודליה מעודה: אין שום הצדקה בעולם שנוכל להיות עדים לאפליה הזאת ולעמוד מנגד.

אודליה מעודה: במשך שנים על גבי שנים אנחנו יודעים שהיה מי שידע לחיות עם האפליה הזאת בשלום.

אודליה מעודה: בשם הילדים ובשם העובדות המסורות לא ניתן שתהיה אפשרות לחיות בשלום עם התופעה הזאת.

משה גפני: תודה רבה.

משה גפני: עו"ד רויטל לן כהן, בבקשה.

רויטל לו כהן: אנחנו לא מדברים פה על ילדי החינוך המיוחד, אנחנו מדברים פה על תלמידים במדינת ישראל שהם זכאי שירותי חינוך מיוחדים, שחוק חינוך מיוחד נותן להם זכאות, והחלוקה בתוך משרד החינוך לזרמים מונעת מהם לקבל את הזכויות שהם קיבלו בוועדות סטטוטוריות.

רויטל לו כהן: המדינה פה פועלת בניגוד לחוק חינוך מיוחד, בניגוד לחוק שוויון זכויות לאנשים עם מוגבלות.

רויטל לו כהן: אני מבקשת לזכור שמאחורי המשכורות נמצאים הילדים האלה שמגיע להם שירות שהם לא מצלחים לקבל.

רויטל לו כהן: אני מבקשת מאוד למצוא את הדרך לא לתת לעניינים בירוקרטיים-מחשוביים למנוע מהילדים האלה ב-1 בספטמבר לקבל את כל השירותים שמגיעים להם.

רויטל לו כהן: צריך לזכור את הילדים שלא יוכלו לקבל את השירותים האלה בגלל השביתה של הפסיכולוגים.

מיכל מרים וולדיגר: שהיא מוצדקת.

רויטל לו כהן: מוצדקת לחלוטין, אבל התוצאה היא שילדים לא יקבלו ב-1 בספטמבר את הזכויות שלהם.

משה גפני: משה, למה אתה לא יכול לשלם עכשיו עד שהדיגיטציה תעלה?

יוסף טייב: הוא דואג לבעלויות על חשבון הגננות.

משה גפני: הבנו שצריך לארגן את הדיגיטל ואת כל מה שנלווה לעניין הזה, אבל זה לא פותר את הבעיה בשלב הזה.

משה גפני: למה אי אפשר להתגבר על הבירוקרטיה?

משה גפני: למה אי אפשר להפעיל את זה עכשיו ידני כדי לא לפגוע בילדים האלה, בגננות, בעובדי ההוראה, הרי הכסף עבר, אין בעיה תקציבית?

משה גפני: אין בעיה להגדיל את המקדמות, אבל כרגע יש לי אחריות כלפי הבעלויות בנוגע למה יקרה כאשר יהיה תשלום מדויק לכל בעלות ובעלות.

משה גפני: אם יהיו קיזוזים בהיקפים גדולים, הבעלות לא תוכל לשאת בזה.

ולדימיר בליאק: באיזה היקף זה יכול להיות?

משה גפני: זה לא קובע את התשלום שיהיה לבעלות בסוף הדרך.

משה גפני: בסוף הדרך זה עוד כמה חודשים.

משה גפני: בסוף הדרך הן יקבלו תשלום מדויק ויוכלו לשלם את השכר המדויק בהתאם.

ינון אזולאי: יש לכם בדיקה כדי לראות שהבעלויות מעבירות לגננות?

משה גפני: אנחנו עושים בקרה.

משה גפני: אגף הבקרה במשרד בודק שהגננות מקבלות את השכר שמגיע להן.

משה גפני: במוכר שאינו רשמי האחר יש השתתפות של 75%.

משה גפני: הבעלות מחויבת לשלם שכר של 100% לפי הסכמי שכר, לכן זה עניין שלה מאיפה היא מביאה את ההשלמה.

משה גפני: אם היא בחרה להיות במוכר, היא מקבלת 75%.

משה גפני: אגף הבקרה בודק שהגננת או עובד ההוראה מקבלים את השכר בהלימה להסכמי שכר.

משה גפני: אנחנו עושים את זה בכל מקרה, לאו דווקא בקשר למקדמה.

משה גפני: העובד לא צריך לקבל מקדמה, הוא צריך לקבל את התשלום שמגיע לו.

משה גפני: אפשר לעשות את זה ידני לפני שיהיה הדיגיטל?

משה גפני: זה ייקח יותר זמן מלחכות למערכת הדיגיטלית.

משה גפני: צריך להבין מה זה ידני.

משה גפני: ידני זה לקבל פרטים לגבי כל עובד הוראה - הדרגה שלו, הוותק שלו, קרנות ההשתלמות שלו, כל ההשתלמויות שהוא עשה.

משה גפני: הייתם צריכים לעשות את זה קודם.

ולדימיר בליאק: בכמה עובדים מדובר?

משה גפני: בסביבות 1,200 פלוס.

יוראי להב-הרצנו: התוצאה של מה שאתה אומר זה שהגננות לא מקבלות את השכר המלא.

משה גפני: אני לא אמרתי את זה.

יוראי להב-הרצנו: אבל זאת המציאות האגבית של מה שאתה אומר עכשיו.

משה גפני: אם היא לא מקבלת שכר, הבעלות עוברת על החוק.

יוראי להב-הרצנו: אדוני, האם אתה מוכן שגם משכרך ינוכו האחוזים האלה עד שתוקם מערכת דיגיטלית?

יוראי להב-הרצנו: מדובר בעובדים שעושים עבודת קודש.

משה גפני: זה לא העניין פה עכשיו.

יוראי להב-הרצנו: זה בדיוק העניין.

משה גפני: הבעלות משלמת לפי הסכמי השכר.

ולדימיר בליאק: התהליכים הפנימיים במשרד החינוך הולכים לפגוע בנושא של השכר.

יוסף טייב: אם אני מבין נכון, אתה מדבר כרגע על מי שנכנס לאופק חדש.

יוסף טייב: השאלה האמיתית היא לגבי מי שלא הצליח להיכנס לאופק חדש.

יוסף טייב: האם השנה יינתן לאותה גננת לחשב את הפרופיל שלה כדי שהיא תקבל את השכר שלה?

משה גפני: בחודש יולי נתחיל בקליטה של כל התיקים.

יוסף טייב: והן יקבלו רטרואקטיבית השנה?

יוסף טייב: איך הן יקבלו את זה?

משה גפני: כן, הן יקבלו רטרואקטיבית.

יוסף טייב: תשפ"א.

משה גפני: כל בעלות תקבל את התשלום המדויק שלה.

קטי קטרין שטרית: האם משרד החינוך מתחייב לערוך פרופיל גן לשנה הזאת במנותק מאופק חדש?

משה גפני: לכל הגנים אנחנו עושים, גם אלה שלא הצטרפו השנה.

קטי קטרין שטרית: האם אתה מגדיל את התקציב שאתה מעביר ל-35% במקום 14%, שזה הרף הנמוך ביותר של שותף שהגדרת?

משה גפני: ברגע שהפרופיל של הבעלות יהיה נמוך או גבוה מ-14% היא תקבל או לא תקבל את ההפרשים המתאימים רטרואקטיבית.

מיכל מרים וולדיגר: אמרת שביולי זה יתעדכן.

מיכל מרים וולדיגר: האם זה יסתיים עד ספטמבר?

מוסי רז: משה, האם הם יקבלו פיצוי על הלנת שכר?

משה גפני: לא אמורה להיות הלנת שכר.

סוניה פרץ: בחוזר מדצמבר כתבנו במפורש מה אחוז המקדמה שצריך לתת לגננת בהתאם לתפקידה באופק חדש.

סוניה פרץ: אנחנו נערכים מרגע שהוצאנו את החוזר לבניית הפלטפורמות הדיגיטליות.

סוניה פרץ: אנחנו עובדים למעלה משנה על התהליך הזה, משום שזה תהליך חדש עם הגננות.

משה גפני: מתי עשיתם את הנושא הדיגיטלי?

משה גפני: מתי התחלתם לעבוד על זה?

סוניה פרץ: התחלנו לעבוד על זה מהרגע שהתקבלה החלטה שמיישמים את אופק חדש בגני הילדים בחינוך המיוחד.

משה גפני: ממתי זה?

סוניה פרץ: כבר באוגוסט.

משה גפני: עד עכשיו לא עשיתם את זה?

סוניה פרץ: יצאנו בשני שלבים.

סוניה פרץ: יצאנו בשלב של מקדמות כדי לעדכן כבר עכשיו, ובמקביל אנחנו עובדים על התשתיות.

משה גפני: לגננת שיתברר ביולי שמגיע משכורת שונה, גבוהה יותר ממה שהיא קיבלה, תשלמו הלנת שכר?

סוניה פרץ: הבעלות צריכה לשלם לה.

משה גפני: לבעלות תשלמו את הכסף?

משה גפני: אתם מסתתרים מאחורי הבעלות כאילו משרד החינוך הוא מהאו"ם.

סוניה פרץ: אנחנו לא מהאו"ם, אבל הבעלות היא המעסיק.

יוסף טייב: יש אבסורד בכך שאגף התקציבים לא מתקצב לפי מה שצריך אבל דורש מהבעלויות לשלם.

מיכל מרים וולדיגר: אם הם פותחים את זה רק ביולי, מתי התוצאות תהיינה?

מיכל מרים וולדיגר: מתי הגננת תדע כמה היא תקבל?

מיכל מרים וולדיגר: האם בתחילת שנת הלימודים תשפ"ב היא תדע כמה היא תקבל מפה ואילך?

סוניה פרץ: אנחנו נעשה את כל הפעולות הנדרשות להטמיע בקרב הבעלויות את השימוש במערכות.

סוניה פרץ: מאותו רגע נפעל באופן אינטנסיבי.

משה גפני: אני לא מקבל את האמירה הזאת של משרד החינוך.

משה גפני: משרד החינוך עשה פה מעשה שלא יעשה, הוא נתן לעניין הזה להתנהל ככה.

משה גפני: אם לא היה הדיון הזה, גם זה לא היה.

משה גפני: כסף הועבר על ידי משרד האוצר, הוא נמצא במערכות, ואתם בינתיים אומרים שצריך לעשות את הדיגיטלי.

משה גפני: אנחנו נעקוב אחרי הדבר הזה.

משה גפני: אני אהיה יחד עם החברים.

משה גפני: בין אם אני אהיה בקואליציה ובין באופוזיציה, זה לא ירד מסדר היום.

משה גפני: אנחנו נלחמנו על זה כאן.

משה גפני: הכסף עבר.

משה גפני: זה לא שהכסף לא עבר.

משה גפני: לפעמים אומרים שאין כסף, שאין תקציב, שלא אישרו תקציב מדינה.

משה גפני: פה הכל נמצא, רק משרד החינוך לא עשה את העבודה שלו.

משה גפני: אני מבקש שתזרזו את העניין.

משה גפני: המשכורת של עובדי ההוראה צריך להינתן כמו מה שמגיע להם באמת.

משה גפני: משה, אני מבקש תשובה לגבי העניין הזה של היציאה להפוגה, לגבי למה החינוך החרדי קופח בישובים המאוימים.

משה גפני: אני לא מכיר את הנושא, אני אבדוק אותו.

משה גפני: משה, אני מבקש שתבדוק את זה.

משה גפני: אני סומך על הבדיקה שלך.

משה גפני: אני מבקש תשובה מהר.

משה גפני: פנו אלי אנשים בדיוק כמו שפנו לחבר הכנסת ינון אזולאי ועוד.

משה גפני: תפס אותי אתמול בערב מישהו, מנהל של מוסד באחד הישובים האלה, ואמר לי שהוא רואה שמשרד החינוך מימן את ההפוגה לשכנים שלו ולו הוא לא מימן, כאילו לילדים האלה אין רגשות, כאילו הילדים האלה לא צריכים הפוגה, כאילו הדם שלהם פחות סמוק.

משה גפני: מה זה הדבר הזה?

משה גפני: אני מבקש, משה, לתת לי תשובה בתוך יומיים, אם אתה יכול.

ינון אזולאי: רחל, יש את הנושא של חופשות הקיץ בכל המגזרים, בכלל עם ישראל, ויש את הנושא של המגזר החרדי.

ינון אזולאי: בדרך כלל יוצא שזה פחות או יותר חופף, אבל השנה יוצא שהמגזר החרדי יוצא בין ט' אב לראש חודש אלול.

משה גפני: דיברתי על זה עם גלנט.

ינון אזולאי: על החינוך המיוחד?

משה גפני: כן.

ינון אזולאי: הם מתחילים רק בז' אלול את החופשה שלהם, שזה לא מקביל לחופשות של ההורים.

ינון אזולאי: הייתי מבקש, וגם הוצאתי מכתב לגלנט בעניין הזה, שתתנו את הדעת כדי שהחופשה תהיה חופפת במגזר החרדי מבחינת תלמודי התורה.

רחל אברמזון: כבר שנתיים אנחנו מוציאים הנחיה כזאת.

רחל אברמזון: הם יכולים לפעול ולהתאים את החופשה לזמן החופשה שלהם, בין הזמנים.

רחל אברמזון: גם השנה זה יאושר בהתאם ללוח החופשות.

משה גפני: משה, האם אתם יכולים להעלות את המקדמה מ-14% ל-30%, 40% לפחות?

משה גפני: נבדוק את העניין.

משה גפני: הכסף עבר.

משה גפני: זו לא בעיה של כסף.

משה גפני: אז מה הבעיה?

משה גפני: למה לא להעלות את המקדמות?

משה גפני: אני מבקש שתעלו את זה מ-14% ל-40%.

ינון אזולאי: אתם לא יכולים לדרוש מהבעלויות לשלם את הכל ואחר כך הן לא יקבלו.

ינון אזולאי: גם בבעלויות צריך להתחשב, גם להן יש את ההוצאות שלהן.

אודליה מעודה: מהיכרות עמוקת שנים שלי של אגף הבקרה, משהו כמו שש שנים אני מכירה את אגף הבקרה, אני מבקשת לא להסתמך על הבדיקה שלהם.

משה גפני: מה זה אגף בקרה?

אודליה מעודה: יש אגף בקרה של משרד החינוך.

אודליה מעודה: הם טוענים שהם מבררים אם באמת העובדות מקבלות את מה שמגיע להן.

משה גפני: הם לא אמרו את זה.

אודליה מעודה: הוא אמר שאגף הבקרה בודק.

משה גפני: הוא הולך לבדוק משהו אחר.

אודליה מעודה: גם את זה הוא אמר.

אודליה מעודה: אי אפשר להסתמך על הבדיקה הזאת.

משה גפני: אז על מי לסמוך אם לא על משרד החינוך?

משה גפני: אני כועס על משרד החינוך לגופו של עניין.

משה גפני: בעניין שהעלה חבר הכנסת יוסף טייב ובעניין של ההפוגות יש משהו לא תקין בתוך המערכת.

משה גפני: זה לא היה ככה בעבר, כי משרד החינוך פעל, ואם לא, הייתי מתקשר למנכ"ל, או שהחברים היו מתקשרים.

משה גפני: הייתי גם מתקשר למשה שגיא ואז הבעיות היו נפתרות.

משה גפני: לצערי, הבעיות לא נפתרות עכשיו.

משה גפני: אני לא יודע מה קרה בשבועות האחרונים, אין לי מושג.

משה גפני: דיברתי עם השר ועם המנכ"ל על זה.

משה גפני: משה שגיא הוא הכתובת בשבילי.

משה גפני: אין דבר כזה שאני אגיד שאני לא סומך עליו.

משה גפני: למי אני אפנה אם לא אליו?

משה גפני: זה המשרד הייעודי שצריך לבדוק.

משה גפני: כשמשה שגיא אומר לי שהוא יבדוק את העניין של המקדמות ואת העניין של ההפוגות, בשבילי הוא הכתובת.

משה גפני: אנחנו פה, אנחנו לא הולכים לשום מקום.

משה גפני: גם אם נלך לאופוזיציה אנחנו נהיה פה.

משה גפני: אני נמצא פה בשביל הדברים שאת העלית.

רויטל לו כהן: בכדי שנוודא שהילדים יוכלו להתחיל את הלימודים, אני מבקשת, אם אפשר, לקבוע דיון מעקב באוגוסט, בתחילת אוגוסט, שיהיה עדיין חודש כדי לטפל בדברים האלה.

משה גפני: חבר הכנסת קרעי, בבקשה.

שלמה קרעי: יישר כוח על הדיון המאוד חשוב הזה.

שלמה קרעי: אנחנו שנים עוקבים ומנסים כל חברי הוועדה לקדם את הנושא הזה.

שלמה קרעי: שמעתי שיש בעיה עם המערכת הדיגיטלית.

משה גפני: הוא אומר שעד יולי.

שלמה קרעי: אומרים יולי, אבל זה יכול גם לקחת עוד חודשיים.

משה גפני: מה אתה מציע?

שלמה קרעי: אני מציע שכל עוד הם לא מצליחים לסדר את העניין הם יעלו את המקדמות.

שלמה קרעי: אנחנו צריכים להתעקש על זה.

משה גפני: אני מתעקש.

שלמה קרעי: מה השיבו לך?

משה גפני: אנחנו נראה בתוך כמה ימים.

משה גפני: הוא אמר שהוא בודק וייתן תשובה.

משה גפני: אני מקווה שהתשובה תהיה חיובית.

משה גפני: אם היא תהיה שלילית, אנחנו כאן.

ולדימיר בליאק: אדוני, אבל הכסף ישנו.

ולדימיר בליאק: מה הבעיה להעלות את המקדמה?

יוסף טייב: אין סיבה שזה לא יהיה חיובי.

משה גפני: אני מחכה לבדיקה הזאת.

משה גפני: ברגע שמשה שגיא אומר "כן" אני יודע שהכסף יעבור.

משה גפני: אני מחכה לזה.

משה גפני: מיקי לוי, הצעה לסדר, בקשה.

מיקי לוי: המשבר בנמלי מדינת ישראל – 70 אוניות ממתינות.

משה גפני: קיבלתי את המכתב.

מיקי לוי: מחיר הקונטיינר עלה מ-5,000 דולר ל-12,000 דולר עקב המחסור - כל יום 100 מיליון שקל.

מיקי לוי: יש ויכוח בין משרד התחבורה לבין ההסתדרות.

מיקי לוי: הנזק הוא נזק אדיר.

מיקי לוי: חברים, עליית מוצרי המזון בפתח היא לא רק בגלל עליית חומרי הגלם בעולם, היא גם בגלל הכשל הזה.

מיקי לוי: מכיוון שהכנסת נמצאת בחוכא ואיתלולא כבר הרבה זמן והוועדה הזאת היא ועדה של אור בקצה המנהרה - - אולי זה היה צריך ללכת לוועדת כלכלה, אני לא יודע, אבל אני חושב שכאחת הוועדות החשובות שמתכנסת יום ביומו והחברים באים לעבודה חשוב שנקדיש לזה עד חצי שעה.

מיקי לוי: לא חשוב מה יקרה בכנסת, תביא הנה את משרד התחבורה.

משה גפני: נראה מה לעשות, המכתב שלך אצלי.

מיקי לוי: תביא את ההסתדרות, אנחנו בכוחנו נפעל.

משה גפני: אני עובר לסעיף האחרון, לקיצוץ המתוכנן בתכנית "שלבים".

משה גפני: יש בעיה משפטית עם העניין הזה.

קטי קטרין שטרית: כשאנחנו מביאים נושאים לוועדת כספים, אנחנו מדברים בדרך כלל על מאסות גדולות, על כמות גדולה מאוד, אבל היום אנחנו מדברים על 3,500 ילדים שכל אחד ואחד מהם הוא עולם ומלואו.

קטי קטרין שטרית: מזה 20 שנה משרד החינוך מעניק את שירותי החינוך לילדים החולים.

קטי קטרין שטרית: אנחנו מדברים על ילדים שלא מגיעים לבתי הספר כמו כל ילד אחר, שנמצאים בבתי החולים או בבתים שלהם.

קטי קטרין שטרית: הם מקבלים את שירותי החינוך לילדים באמצעות תכנית שנקראת "שלבים" המופעלת על ידי קדימה מדע.

קטי קטרין שטרית: בתכנית מועסקים 700 אנשי צוות, שזה מורים, סייעים חינוכיים, מטפלים פרא-רפואיים וכו'.

קטי קטרין שטרית: התכנית מתוקצבת ב-60 מיליון שקלים בשנה.

קטי קטרין שטרית: ביולי 2020, הודיע משרד החינוך שבכוונתו לבטל את התכנית ולהעניק את השירות לתלמיד באמצעות מוסדות חינוך של משרד החינוך.

קטי קטרין שטרית: עד היום לא קיבלנו שום הבהרה ממשרד החינוך - מלבד הבטחות שזה יסודר - והעתיד של הילדים האלה לוט בערפל.

משה גפני: יש פה בעיה משפטית שאני רוצה לפתור.

משה גפני: צריך לראות מה עושים.

קטי קטרין שטרית: האם משרד החינוך מתכוון להציע לצוותי ההוראה של קדימה מדע חוזה העסקה?

משה גפני: תיכף נראה מי ממשרד החינוך אמור לדבר.

שלומית ארליך: קיבלנו השבוע חומר משפטי לגבי הסוגיה.

שלומית ארליך: הבנו שבמהלך חודש אוקטובר 2020 התקיימה ישיבה משותפת של הוועדה לזכויות הילד וועדת החינוך.

שלומית ארליך: היועצת המשפטית בוועדה אמרה בפתח הדיון שמכיוון שמתקיים בבית הדין האזורי לעבודה בתל אביב הליך בין משרד החינוך לעובדים, הדיון בוועדה לא אמור לגעת בסוגיות משפטיות, לא אמור להחליף את הדיון בבית המשפט, וגם הטענות המשפטיות של הצדדים לא אמורות להיות על שולחן הוועדה.

שלומית ארליך: הדברים שלה נכונים גם לעניין הדיון הזה.

שלומית ארליך: השבוע גם הבנו ממשרד החינוך שהוגשה עתירה בנושא "שלבים" לבג"ץ על ידי הורים לילדים שזכאים לקבל שירותי חינוך בביתם בהתאם לחוק.

קטי קטרין שטרית: אדוני היושב-ראש, זה לא סותר את המשך הסקירה שלי.

אירית חכימה: אני אימא לשני ילדים חולי סרטן, אבל אני כרגע מדברת על הבת שלי בת 16.

אירית חכימה: לפני שנה גילו לה גידול מוחי.

אירית חכימה: היא עברה ניתוח ראש שדרש ממנה שיקום פיזי, רגשי ולימודי.

אירית חכימה: היא הייתה מנותקת מהלימודים לגמרי, היא לא הלכה ללימודים.

אירית חכימה: היא הייתה ילדה מאוד דומיננטית בחברה, הייתה לה משמעות מאוד מאוד ניכרת, אבל היא הלכה ושקעה, היא לא קמה מהמיטה, היא לא אכלה, עד שהפציע לתוך ביתנו הנושא הזה של קדימה מדע.

אירית חכימה: אני חייבת לומר שזה אחד הדברים הגדולים שקרו לילדה.

אירית חכימה: השירות שקיבלנו שם היה מעל ומעבר.

משה גפני: מי עתר לבג"ץ?

איתן שמואל: ההורים.

אירית חכימה: אני לא חלק מהעתירה.

אירית חכימה: אחרי שהילדה שלי סוף סוף קמה והתעוררה לחיים, אחרי שהיא חזרה ללימודים והרגישה שהיא יכולה כי עד אז היא הייתה בטוחה שהמוח שלה נסגר, פתאום ביום ראשון הודיעה לנו המורה שהסיפור הזה הולך להיגמר.

אירית חכימה: אני מוכרחה לומר לכם שאין לנו מנוחה, הילדה בוכה, לא ישנה ולא אוכלת.

אירית חכימה: איך אנחנו יכולים היום לעמוד מול הילדה ולהגיד לה שלא יכולים לתת לה מענה?

אירית חכימה: אין לנו מענה בשבילה.

משה גפני: אנחנו מאחלים רפואה שלמה.

משה גפני: אני לא אסיים את הדיון בזה היום.

משה גפני: משרד החינוך, מישהו יכול להגיד לנו איפה אנחנו עומדים?

רחל אברמזון: אני חושבת שהסיפור שאת מספרת לנו ממחיש בדיוק את הנקודה שבה משרד החינוך החליט לקחת אליו חזרה את המחויבות הזאת להעניק את השירותים לתלמידים ולילדים שלכם.

רחל אברמזון: אותה מורה מסורה יכולה להמשיך בשנת הלימודים הבאה לעבוד עם הבת שלך.

רחל אברמזון: בתכנית, גברתי חברת הכנסת קטי שטרית, יש 1,700 תלמידים, לא 3,500, לא 5,000 ולא 7,000.

משה גפני: איפה זה עומד?

רחל אברמזון: אנחנו נמצאים בתהליך סיום כתיבת חוזר המנכ"ל שיפורסם בהקדם.

משה גפני: מתי?

רחל אברמזון: אני מניחה שבמהלך השבועיים הקרובים זה יגיע.

קטי קטרין שטרית: מה זה משנה אם זה 1,700 או 3,000 ילדים?

רחל אברמזון: בנינו מסלולי קליטה לכל העובדים שיביעו רצון להמשיך ולעבוד עם הילדים.

איתן שמואל: זה ממש לא נכון.

משה גפני: רם שפע, אתה מייצג את מרב מיכאלי שהציגה את הנושא יחד עם קטי?

רם שפע: נכון.

רם שפע: אנחנו ליווינו את הנושא בוועדת החינוך.

רם שפע: קיימנו שני דיונים.

רם שפע: יש לי פה את הציטוטים, את ההתחייבות שלך, גברתי רחלי, ושל המשרד, כולל של היועצת המשפטית.

עאידה תומא סלימאן: באיזה חודשים זה היה?

רם שפע: דיון אחד היה באוקטובר, ב-13.10, ודובר שם על כך שיעשו מאמץ שבתום שבועיים, גג כמה שבועות, הכל ייפתר.

רם שפע: כבר אז אמרנו וחששנו שהנושא הולך להימרח כי המשרד רוצה לגרום לתכנית הזאת להיסגר, לגרום לכך שחלק ניכר, לצערי, מהעובדים והעובדות ימצאו את עצמם בלי עבודה, ולגרום לכך שאותם ילדים חולים, שעבורם יש חוק שאמור להסדיר את זה, לא יקבלו את המענה שהם צריכים.

מירב בן ארי: תגיד מה קורה עד שהם מסיימים את המכרז, אם יש תכנית או אין תכנית.

משה גפני: אני אמשיך את הדיון הזה.

משה גפני: שמתי את זה על סדר היום, כי אני רואה את הרגישות של העניין.

משה גפני: אני גם מכיר חלק מהעובדות.

משה גפני: אומרים לי בלשכה המשפטית שצריך לתת תשובה לבית הדין לעבודה, שיש גם עתירה לבג"ץ.

משה גפני: אני מבקש שעד שבוע הבא משרד החינוך יאמר לנו מה הוא הולך לעשות בנושאים המשפטיים וגם בנושאים - -

מיכל מרים וולדיגר: וגם איך לתקצב את זה, שזה לא יהיה כמו הפסיכולוגים.

קטי קטרין שטרית: האם משרד החינוך מתכוון להציע לצוות ההוראה של קדימה מדע חוזה העסקה לשנת הלימודים הבאה?

קטי קטרין שטרית: בחודשים האחרונים נערך פיילוט במשרד החינוך, נשמח לשמוע מה המסקנות של אותו פיילוט, כמה תלמידים לקחו בו חלק, ומה היו הפרמטרים שנקבעו על מנת למדוד את הצלחת הפיילוט.

קטי קטרין שטרית: האם המשמעות של העברת ניהול התכנית מקדימה מדע למשרד החינוך היא קיצוץ, ואם כן, מה צפויים להרגיש הילדים וההורים שלהם לאור הקיצוץ?

קטי קטרין שטרית: מה בנוגע לתכנית לימודי קיץ?

קטי קטרין שטרית: האם השנה היא תתקיים?

משה גפני: אני אראה מבחינה משפטית מה אנחנו עושים עם זה.

משה גפני: יכול להיות שנמשיך את הדיון בשבוע הבא.

משה גפני: אין שום קיצוץ ואין כוונה לבטל את הנושא, הנושא הזה ימשיך.

משה גפני: המשרד לוקח אחריות.

משה גפני: אני רוצה תשובה מסודרת.

רם שפע: התחייבתם לפני שנה למתווה ולא הבאתם אפילו שורה של מתווה.

משה גפני: משה, בשבוע הבא אני רוצה תשובה מדויקת.

מירב בן ארי: מתי אתה עושה דיון המשך?

משה גפני: בשבוע הבא.

משה גפני: אני מבקש ממשרד החינוך את התשובה המלאה לגבי העניין הזה.

משה גפני: אני רוצה בדיקה משפטית של איפה זה עומד מבחינת בית הדין לעבודה ומבחינת העתירה לבג"ץ.

משה גפני: אני אמשיך את הדיון כאילו אני מתחיל אותו מחדש עם הדברים שיוצגו.

משה גפני: תודה רבה, הישיבה נעולה.